Uporaba pralnih vložkov v šoli, službi, na potovanju, ... sploh ni tako zapletena, kot si morda mislite in je (razen pranja) precej podobna vaši rutini z vložki za enkratno uporabo. Vse kar potrebujete je nepremočljiva torbica ali toaletna torbica, kamor shranite zadostno količino vložkov za obdobje, ko boste odsotne od doma. Slednje doma operete kot po navadi.
Predlog: če ste od doma odsotne dlje časa (npr. na počitnicah), lahko s seboj vzamete manjšo količino vložkov, ki jih sproti perete, sušite in ponovno uporabite. S tem dodatno zmanjšate količino prtljage.